Pituah
Pai baguru ka Sungai buluah Baraja manitah jo datuak sati Jan sampai lupo sumbayang subuah Jago pagi mancari rasaki ....... Latakkan galeh di ateh baki Baki di aleh jo kain sirah Sumbayang Zuhur di siang ari Sabalun maisi parak tangah ....... Bukik apik jo pintu kabun Duo nagari nan badakek- an Sumbayang asa matoari turun Jo tumakninah kito tagak-kan...... . Gadang aianyo batang antokan Mamapeh ikan duo jo tigo Sumbayang mugarik kito tagakkan Bajamaah basamo-samo ....... Kok ka ulaan pai basapa Banyak dilakukan urang tarikat Di malam ari sumbayang isa Supayo salamaik dunia akhirat ........ Lamak bikanyo si mariana Batambah lamak dimakan basamo Tagakkan juo sumbayang dhuha Di pagi ari sabalun karajo ....... Tajun payuang pakai parasut Pandai-pandai mancaliak medan Jikok baniaik sumbayang tahajut Di tangah malam di tagakkan....... . Sabtang kayu nan rimbun Kok ditabang ado gunonyo Nyampang iduik saribu tahun Indak sumbayang apo gunonyo.. Asam kandih asam galugue Asanyo asam dari silayang Manangih maik dalam kubue Takana badan indak sumbayang.. Elok elok manabang pimpiang Jan tatabang pimpiang mudo Elok elok sanak manatiang Jan sampai tacampak sambalado..... Nan kuriak iyo lah kendi Kok nan merah tantu sago Kabae sanak nan elok budi Kok bakato jo indah baso...... Nan kabalai mangko kasalasa Mambaok cetak nan jo palakaik Mohon mananti sanak sabanta Ambo mancari kato mupakaik..... Anai anai tabang karimbo Tibo dirimbo mamakan padi Cukuik sakian dari ambo Kato bajawek salam kumbali..... Sairiang balam jo barabah Barabah tibo balam mandi Sairiang salam jo sambah Ambo barangkek kajawa lai..... WASSALAMUALAIKU M WR WB
lus_Latn min_Latn